**Ransom Eli Olds** (3. kesäkuuta 1864 Geneva, Ohio – 26. elokuuta 1950 Lansing, Michigan) oli yhdysvaltalainen autoteollisuuden edelläkävijä, joka perusti Olds Motor Vehicle Companyn ja REO Motor Car Companyn, sekä loi yhden ensimmäisistä massatuotannossa olleista autoista.

Varhainen elämä
---------------

Ransom E. Olds syntyi vuonna 1864 Genevan kaupungissa Ohiossa, lähellä Clevelandia. Hänen isänsä oli seppä ja myöhemmin liikkeen perustaja. Oldsin perhe pysyi ensimmäiset 22 vuotta Genevassa. Kun Olds oli teini-iässä hänen perheensä muutti Lansingiin, Michiganiin. Siellä hänen isänsä avasi *PF Olds and Son* -myymälän, jonka Ransomin veli omisti puoliksi kunnes Ransom osti sen. 

Lansingissa ollessaan Ransom avioitui Metta Ursula Woodwardin kanssa 5. kesäkuuta 1889.

Elämä
-----

### Autoteollisuus

Ransom E. Olds, n. 1901
Vuonna 1886 Olds kokeili höyrykäyttöistä moottoria ja samana vuonna hän sai ensimmäisen patentin bensiinikäyttöiselle autolle. Hän perusti Olds Motor Vehicle Companyn valmistamaan sitä vuonna 1897. Olds myi yhtiönsä kupari- ja puutavaramagnaatti Samuel L. Smithille vuonna 1899 mutta jatkoi yrityksen toimitusjohtajana.

Vuonna 1901 Ransom Olds suunnitteli Curved Dash Oldsmobilen, josta tuli ensimmäinen kaupallisesti menestynyt auto. Autoa myytiin 650 dollarilla. Olds käytti ensimmäisenä kokoonpanolinjaa autoteollisuudessa; se nopeutti autojen valmistusta, niin että kun 1901 Olds valmisti 425 autoa, seuraavana vuonna niitä valmistui jo 2500. Henry Ford kehitti ajatusta edelleen ja loi ensimmäisen liikkuvan kokoonpanolinjan.

Curved Dash Oldsmobile
Olds jätti Olds Motor Vehicle Companyn 1904, ja jatkoi perustamansa REO Motors Companyn johdossa. Samuel L. Smithin poika Fredrick L. Smith myi Olds Motor Vehicle Companyn General Motorsille 1908.

### Myöhempi elämä

Olds keksi vuonna 1915 maailman ensimmäisen bensiinikäyttöisen ruohonleikkurin ja keskittyi sen markkinointiin. Hän jäi eläkkeelle vuonna 1925.

Ransom E. Oldsia on sanottu suureksi opettajaksi, jolla oli halua jakaa teknologiansa ja ajatuksiaansa. Hänen keksinnöillään ja vaikutusvallallaan oli suuri vaikutus autoalaan ja sen kehitykseen.

### Lasingi kaupunki

Ransom E. Olds ja hänen perustamansa Olds Motor Vehicle Company vaikutti Lasingin kaupungin kehitykseen vahvasti.

Asuinpaikka
-----------

Oldsin kartano
Ransom E. Olds rakennutti itselleen vuonna 1904 Lansingiin tiilistä ja kivistä valmistetun hienostuneen 1900-luvun mallisen kartanon, jonka suunnitteli D.D. Moon. Tämä kartano purettiin vuonna 1966.

Politiikka
----------

Olds oli republikaani ja toimi Michiganin 6. piirin edustajana vuoden 1908 republikaanien kansalliskokouksessa.

Kunnianosoitukset
-----------------

Ransom E. Oldsin vahahahmo Automotive Hall of Famessa
Ransom E. Olds valittiin Automotive Hall of Fameen vuonna 1946.

Postuumi
--------

Vuonna 1992 Ransom E. Oldsin perheen mausoleumi joutui ilkivallan kohteeksi ja sen jäännökset vietiin.

Katso myös
----------

* Olds Motor Vehicle Companyn
* REO Motor Car Companyn
*

Kirjallisuutta
--------------

* Helen Jones Earley, James R. Walkinshaw: Setting the Pace - Oldsmobilen ensimmäiset 100 vuotta. PRD - General Motors Corporationin Oldsmobil-osasto, Lansing 1996,  ISBN 0-7853-1958-1.
* Wilmjakob Herlyn: PPS autojen rakentamisessa: tuotantoohjelman suunnittelu ja ajoneuvojen ja aggregaattien ohjaus. Hanser Verlag, München, 2012,  ISBN 978-3-446-41370-2.

Lähteet
-------

1. 1 2 3  Ransom Eli Olds (1864-1950) - Find a Grave... *www.findagrave.com*. Viitattu 28.1.2024. (englanniksi)
2. 1 2 3 4 5  1864 : Ransom E. Olds Born, Creater of the Curved Dash Oldsmobile (2018-06-03) *harris23.msu.domains*. Viitattu 28.1.2024. (englanniksi)
3. ↑  Ransom Eli Olds (1864-1950) | WikiTree FREE Family Tree *www.wikitree.com*. Viitattu 31.1.2024.
4. 1 2  Curtis Redgap: Who was that guy? The great American automobile pioneers *AllPar.com*.  2007. Viitattu 28.1.2024. (englanniksi)
5. ↑  » Ransom E. Olds | Automotive Hall of Fame *www.automotivehalloffame.org*. Viitattu 30.1.2024.
6. ↑  Lasing *placeandsee.com*.
7. ↑  Ransom E. Olds House, 720 Washington Avenue & Main Street, Lansing, Ingham County, MI *Library of Congress, Washington, D.C. 20540 USA*. Viitattu 20.2.2024.
8. ↑  Ransom E. Olds mansion *picryl.com*.
9. ↑  Ransom E. Olds Residence Construction *Michigan Digital Library Portal - Michigan Memories*. Viitattu 20.2.2024. (englanniksi)
10. ↑  *Official Report of the Proceedings of the ... Republican National Convention*. {{{Julkaisija}}}, 1908. Teoksen verkkoversio (viitattu 19.2.2024). en
11. 1 2  Ilkivalta *news.google.com*. Viitattu 30.1.2024.

Aiheesta muualla
----------------

* Re Olds Museo

CommonsCommons
Wikimedia Commonsissa on kuvia tai muita tiedostoja aiheesta **Ransom E. Olds**.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF

 |
|  |
| Kansalliset | 
* Israel
* Yhdysvallat

 |
|  |
| Muut | 
* SNAC

 |

 |